Metodă inedită prin care copiii îi pot lăsa scrisori lui Moş Crăciun în siguranţă.
Moș Crăciun din Peru și-a făcut o bulă din plastic ca să-i protejeze pe copii. Cei mici sunt încântați și stau la coadă ca să-i lase moșului scrisoarea cu dorințe. Bula este dezinfectată constant și nu există pericol de infectare.
Un Moș Crăciun a găsit o metodă inedită pentru a-i ține pe copii în siguranță atunci când îl vizitează. Este din Peru și și-a făcut o bulă transparentă din plastic, în care stă izolat.Copiii merg la el, lasă scrisoarea cu dorințe și îi spun moșului ce își doresc să primească de Crăciun.Bula lui Moș Crăciun a fost montată la periferia Capitalei. Imediat, copiii s au așezat la coadă, dornici să-l vadă pe moșul. Și, bineînțeles, să-i dea scrisorile cu cele mai arzătoare dorințe.Scrisorile sunt introduse printr-un orificiu special, fără contact fizic, iar suprafața bulei este dezinfectată constant. Copiii trebuie să respecte măsurile de siguranță și se pot apropia cu încredere de Moș Crăciun.